CELEX: C2005/115/56
Language: da
Date: 2005-05-14 00:00:00
Title: Sag T-110/05: Sag anlagt den 4. marts 2005 af Den Italienske Republik mod Kommissionen for De Europæiske Fællesskaber

14.5.2005   
            
            
               DA
            
            
               Den Europæiske Unions Tidende
            
            
               C 115/31
            
         Sag anlagt den 4. marts 2005 af Den Italienske Republik mod Kommissionen for De Europæiske Fællesskaber
   (Sag T-110/05)
   (2005/C 115/56)
   Processprog: italiensk
   Ved De Europæiske Fællesskabers Ret i Første Instans er der den 4. marts 2005 anlagt sag mod Kommissionen for De Europæiske Fællesskaber af Den Italienske Republik ved Avvocato dello Stato Giacomo Aiello.
   Sagsøgeren har nedlagt følgende påstande:
   
               1.
            
            
               Annullation af den anfægtede forordning, idet den ikke fastsætter undtagelsesforanstaltninger til støtte for markedet for fjerkrækød i henhold til artikel 14 i forordning (EØF) nr. 2777/75, for så vidt angår kyllinger, der er destrueret, som følge af den manglende mulighed for fjerkræhold i områder, der er berørt af aviær influenza og underlagt veterinære forholdsregler, der begrænser bevægeligheden.
            
         
               2.
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Den Italienske Republiks regering har ved De Europæiske Fællesskabers Ret i Første Instans anfægtet Kommissionens forordning (EF) nr. 2102/2004 af 9. december 2004 om undtagelsesforanstaltninger til støtte for markedet for æg i Italien (1), idet den ikke fastsætter undtagelsesforanstaltninger til støtte for markedet for fjerkrækød i henhold til artikel 14 i forordning (EØF) nr. 2777/75 (2), for så vidt angår kyllinger, der er destrueret, som følge af den manglende mulighed for fjerkræhold i områder, der er berørt af aviær influenza og underlagt veterinære forholdsregler, der begrænser bevægeligheden.
   Til støtte for sin påstand har den italienske regering gjort følgende gældende:
   
               1)
            
            
               Tilsidesættelse af princippet om forbud mod forskelsbehandling mellem fællesskabets producenter i henhold til artikel 34, stk. 2, andet afsnit, EF, idet der for Italien alene er fastsat undtagelsesforanstaltninger til støtte for markedet for æg, mens tilsvarende foranstaltninger for markedet for fjerkrækød er blevet afvist, hvilket medfører en forskelsbehandling af de italienske fjerkræproducenter i forhold til de nederlandske producenter, og derved en tilsidesættelse af artikel 34, stk. 2, EF.
            
         
               2)
            
            
               Kommissionen har gjort sig skyldig i magtfordrejning og har anlagt et åbenbart urigtigt skøn, ved ligeledes at afvise at fastsætte undtagelsesforanstaltninger til støtte for markedet for daggamle kyllinger, der destrueres på grund af den manglende mulighed for fjerkræhold, og har overskredet de beføjelser, der er den tillagt i medfør af grundforordningen om den fælles markedsordning for fjerkrækød, og den har anlagt en urigtig vurdering af situationen for fjerkræmarkedet i Italien, samt af de oplysninger, den havde vedrørende produktionsstrukturen.
            
         
               3)
            
            
               Tilsidesættelse og fejlagtig fortolkning af artikel 14 i forordning nr. 2777/75, idet Kommissionens uretmæssige afvisning af at vedtage undtagelsesforanstaltninger til støtte for markedet for daggamle kyllinger, der destrueres på grund af den manglende mulighed for fjerkræhold, er et resultat af en fejlagtig fortolkning af forordningens artikel 14.
            
         Endelig har sagsøgeren gjort gældende, at pligten til at begrunde akterne, er tilsidesat.
   
      (1)  EUT L 365 af 10.12.2004, s. 10.
   
      (2)  EFT L 282 af 1.11.1975, s. 77.